Document ID: /roh_data/filtered/fineweb-2-filterrobots_roh.jsonl.gz/24360

La differenza da paja che na saja betg da declerar cun scolaziun u experienza da lavur saja en media 600 francs il mais, uschia ha Sandra Locher Benguarel, la presidenta da la magistraglia grischuna ditg oz a Cuira.
Il president da la PS, Christian Levrat ha fatg in admissiun a ses collegas parlamentaris a Friburg: I na dettia naginas stgisas marschas. La discriminaziun da pajas tranter umens e dunnas exista e stoppia finalmain vegnir cumbattida.
A Basilea ha tranter auter Regula Bühlmann da l'Uniun sindicala svizra tegnì in pled. L'egualitad da pajas tranter umens e dunnas saja dapi 37 onns scritta en la Constituziun e las dunnas sajan anc adina vi dal spetgar che quella egualitad vegnia realitad.
RR novitads 16:00